# Stephanie Laier

Stephanie Laier (Heidelberg, 12 d'agost de 1985), coneguda també com a Steffi Laier, és una antiga pilot professional de motocròs alemanya. Al llarg de la seva carrera en va guanyar nombrosos campionats nacionals i internacionals en categoria femenina, entre ells la primera Copa del món i tres campionats del món (WMX) consecutius, a més de sengles campionats d'Europa, AMA i dels Països Baixos. Va tenir èxit també en la modalitat de l'enduro i en va guanyar el Campionat d'Europa (EEC) en categoria femenina.

## Biografia

Steffi Laier va començar a conduir motocicletes de petita. Va disputar la seva primera cursa de motocròs el 1992, a set anys. El 2001, a setze, va guanyar l'anomenat WML International Motocross Championship, una cursa internacional celebrada als Estats Units que ha estat considerada l'antecessora de l'actual campionat del món de motocròs femení. Va repetir aquesta victòria els anys 2002 i 2003. Aquell any, a més, va guanyar el Campionat AMA de motocròs en categoria femenina (Women's MX). El 2004 va competir al Campionat d'Europa d'enduro en categoria femenina i en va guanyar el títol.
El 2005, l'any en què la FIM va instaurar la primera Copa del món de motocròs femení, Laier hi va participar i la va guanyar. L'any següent hi quedà segona i el 2007, després de patir diverses lesions, va ser-hi dotzena. El 2008, la FIM apujà l'antiga Copa d'Europa a categoria de Campionat del Món (l'actual WMX) i Laier hi quedà segona. Acabada la temporada va fitxar per l'equip oficial de KTM, el Red Bull KTM Factory Racing Team. La temporada següent, 2009, va guanyar el campionat del món amb autoritat després de vèncer en 9 de les 14 curses programades al llarg dels set Grans Premis (en totes les altres, llevat d'una en què fou desqualificada, acabà en posició de podi). En guanyar el títol del 2009, Laier esdevingué l'única a haver guanyat tant l'antiga Copa del món com el nou Campionat WMX. Els anys 2010 i 2011 va revalidar el seu títol.
Steffi Laier va seguir competint força anys més. El 2012 va guanyar el Campionat dels Països i el 2019 el Campionat d'Europa (EMX). Es va retirar del campionat del món un cop acabada la temporada del 2018 i a finals del 2020 es va retirar definitivament de les competicions de motocròs, tot i que va seguir competint en enduro.

## Palmarès
### Títols per any

| Any | Equip | Campionat | Classe |
| 2001 | KTM? | WML International | - |
| 2002 | KTM? | WML International | - |
| 2003 | KTM | WML International | - |
| 2003 | KTM | AMA Motocross | Women's MX |
| 2004 | KTM | EEC | Dones |
| 2005 | KTM | Copa FIM de motocròs femení | - |
| 2009 | KTM | WMX | - |
| 2010 | KTM | WMX | - |
| 2011 | KTM | WMX | - |
| 2012 | KTM | Campionat dels Països Baixos | Dones |
| 2019 | KTM | EMX | Women |

### Resum

* 3 Campionats del món de motocròs femení (WMX)
* 1 Copa FIM de motocròs femení
* 3 WML International Motocross Championship
* 1 Campionat d'Europa de motocròs Women
* 1 Campionat AMA de motocròs Women's MX
* 1 Campionat dels Països Baixos de motocròs Dones
* 1 Campionat d'Europa d'enduro Dones

### Resultats al mundial de motocròs femení

Font:
| Any | Motocicleta | Posició |
| 2005 | KTM | 1a |
| 2006 | KTM | 2a |
| 2007 | KTM | 12a |
| 2008 | KTM | 2a |
| 2009 | KTM | 1a |
| 2010 | KTM | 1a |
| 2011 | KTM | 1a |
| 2012 | Kawasaki | 20a |
| 2013 | Kawasaki | 3a |
| 2014 | Suzuki | 4a |
| 2015 | KTM | 11a |
| 2016 | KTM | 16a |
| 2017 | KTM | 16a |
| 2018 | KTM | 5a |
* ↑ Fins al 2007 inclòs el Campionat del Món femení tenia rang de Copa del Món.

## Referències

* 1 2 «Stephanie Laier» (PDF) (en francès). memotocross.fr, 11-04-2023. [Consulta: 22 setembre 2023].
* ↑ «10.- Steffi Laier» (en castellà). wixsite.com. [Consulta: 22 setembre 2023].
* 1 2 3 «Red Bull KTM's Factory Racing's Steffi Laier Women's MX World» (en anglès). totalmotorcycle.com, 02-09-2009. [Consulta: 22 setembre 2023].
* ↑ «Women World Motocross Champions 1992 - 2017» (en anglès). womensmxhistory.com, 2021. [Consulta: 8 setembre 2023].
* ↑ «Steffi Laier - Individual Race Results» (en anglès). racerxonline.com. [Consulta: 22 setembre 2023].
* ↑ «Steffi Laier - Career Race Results» (en anglès). racerxonline.com. [Consulta: 22 setembre 2023].
* ↑ «KTM's Steffi Laier WMX World Champion!» (en anglès). motorcyclistonline.com, 13-09-2010. [Consulta: 22 setembre 2023].
* ↑ «Stephanie Laier - Championship Statistics» (en anglès). mxgpresults.com. [Consulta: 22 setembre 2023].
* ↑ «Steffi Laier announces her WMX retirement!» (en anglès). gatedrop.com, 11-11-2020. [Consulta: 22 setembre 2023].
* ↑ Herrero, Victoria. «Stephanie Laier, una de las grandes damas en la escena internacional del motocross» (en castellà). motociclismo.es, 30-08-2022. [Consulta: 22 setembre 2023].
Campiones AMA de motocròs$^1$ :
1996 - Shelly Kann
1997 - Tracy Fleming
1998 - Dee Ann Wood
1999 - Stefy Bau
2000 - Jessica Patterson
2001 - Tania Satchwell
2002 - Stefy Bau
2003 - Steffi Laier
2004 - Jessica Patterson
2005 - Jessica Patterson
2006 - Jessica Patterson
2007 - Jessica Patterson
2008 - Ashley Fiolek
2009 - Ashley Fiolek
2010 - Jessica Patterson
2011 - Ashley Fiolek
2012 - Ashley Fiolek
2013 - Jessica Patterson
2014 - Marissa Markelon
2015 - Kylie Fasnacht
2016 - Kylie Fasnacht
2017 - Kylie Fasnacht
2018 - Jordan Jarvis :
$^1$El Campionat AMA de motocròs en categoria femenina (Women's MX) es disputà del 1996 al 2018. :
Campiones del Món de motocròs$^1$ :
2005 - Stephanie Laier
2006 - Katherine Prumm
2007 - Katherine Prumm
2008 - Livia Lancelot
2009 - Stephanie Laier
2010 - Stephanie Laier
2011 - Stephanie Laier
2012 - Kiara Fontanesi
2013 - Kiara Fontanesi
2014 - Kiara Fontanesi
2015 - Kiara Fontanesi
2016 - Livia Lancelot
2017 - Kiara Fontanesi
2018 - Kiara Fontanesi
2019 - Courtney Duncan
2020 - Courtney Duncan
2021 - Courtney Duncan
2022 - Nancy van de Ven
2023 - Courtney Duncan :
$^1$En cursiva, les guanyadores de la Copa del món prèvia al campionat. :